***ОПИС И СПЕЦИФИКАЦИЈАЈАВНЕ НАБАВКЕ***

**Врста услуге**: услуге социјалне заштите - дневни боравак за децу и одрасле са сметњама у развоју.

**Циљне групе и број корисника**:

Дневни боравак доступан је деци, младима и одраслим лицима од 6 година па до навршених 65 година живота.

Број корисника услуге: до 15 корисника на дневном нивоу, односно одговарајућег броја корисника полудневне услуге у складу са позитивним прописима.

**Опис услуге**

Услуга дневни боравак за децу и младе са сметњама у развоју и за одрасле са сметњама у развоју обухвата:

-обезбеђује корисницима: исхрану, бригу о хигијени, едукативни рад, оспособљавање за рад и радне активности, као и за стицање основних животних навика и вештина.

- организовање културно-забавне и спортско рекреативне активности у складу са способностима, склоностима и испољеном интересовању корисника.

- пружање подршке појединцима и породици у циљу побољшања, односно очувања квалитета живота, отклањање и ублажавање ризика од неповољних животних околности и ствара се могућност за самосталан живот у друштву.

- реализовање групно - радионичарског рада и индивидуалног рада у складу са индивидуалним плановима подршке.

**Активности пружаоца услуге:**

Услуга Дневног боравка подразумева следеће активности:

*1. Групни рад* (реализују га стручни радници):

- спортске активности

- радионице са корисницима

- психосоцијалне радионице са родитељима-старатељима.

*2. Индивидуални рад*:

- индивидуални рад са корисницима који је у складу са претходно утврђеним индивидуалним плановима подршке;

- индивидуални рад са родитељима-старатељима

3. Брига о хигијени и безбедности корисника, помоћ приликом исхране и одласка у тоалет.

4. Превоз корисника при доласку у Дневни борава и одлазак са истог, одлазак на излете, забавне и спортске манифестације.

**Простор у** коме ће Пружалац услуге извржити предметну услугу мора је на територији општине Врњачка Бања, и састоји се од:

- просторије за групне активности и радну окупацију,

- просторије за индивидуални рад и одмор,

- простора за радни блок за стручне раднике,

- кухиње,

- купатила за кориснике и

-тоалета за особље

-и друге просторије односно простори

Целокупан простор мора да одговара намени да се лако се одржава и да је безбедан за кориснике.

**Време пружања услуге**

Радно време дневног боравка је радним данима од 08-16 часова.

Услуга дневног боравка кориснику из категорије деце, младих и одраслих лицима са сметњама у развоју може да се пружа континуирано сваког радног дана или једном или више пута у току недеље у обиму предвиђеним индивидуалним планом подршке.

Корисницима се у Дневном боравку обезбеђује један оброк прилагођен здравственом стању корисника.

**Услови за пружање услуге**

-Пружалац услуге је дужан да услугу која је предмет јавне набавке пружи у складу са Законом о социјалној заштити («Службени гласник РС», број 24/11 и 117/2022) и у складу са Правилником о ближим условима и стандардима за пружање услуге социјалне заштите («Службени гласник РС», број 42/2013, 89/18 и 73/19) и Правилником о реализацији услуге дневни боравак за децу и младе са сметњама у развоју и за одрасла лица са сметњама у развоју (“Сл. Лист општине Врњачка Бања бр. 5/2015) и Одлуком о социјалној заштити општине Врњачка Бања ("Сл. лист општине Врњачка Бања" бр.16/2011 и 21/16).